Ottar Lie

Ottar Lie (født 5. mars 1896 i Løten, henrettet 1. mars 1943 på Trandumskogen) var en norsk politiker og motstandsmann, medlem i Norges Kommunistiske Partis sentralkomite.Nettsidene til NKP Midt Norge

Lie hadde fortsettelsesskole og var fagutdannet jerndreier. Han ble fagorganisert i Norsk Jern- og Metallarbeiderforbund i 1911, og var formann i Løten faglige samorganisasjon i årene 1917 til 1919. I 1918 var han også formann i Løten arbeiderråd. Fra 1920 til 1921 var han bestyrer for Det faglige oplysningskontor på Hamar. I 1921 ble han sekretær i Hedmark fylkes arbeiderparti, og ved partisprengningen i 1923 sekretær for Hedmark distrikt av NKP.Lie, Ottar, Arbeidernes leksikon bind V, Arbeidermagasinets forlag (1935)

I 1927 ble han sekretær for NKP sentralt. Han satt også som styremedlem i partiets avis Arbeideren før krigen.Side 578, Tore Pryser: Klassen og nasjonen (1935-1946), Arbeiderbevegelsens historie i Norge, bind 4. Tiden (1988) Han satt i sentralkomiteen som ble valgt i 1936.Side 191. Torgrim Titlestad: I kamp, i krig. Peder Furubotn 1942-1945, Gyldendal (1977) ISBN 82-05-09293-1 Da partiet 31. desember 1941 arrangerte et utvidet sentralkomitemøte, kamuflert som en nyttårsfest, kom Lie også med i den nye partiledelsen som ble etablert under Peder Furubotns ledelse.Side 192. Torgrim Titlestad: I kamp, i krig. Peder Furubotn 1942-1945, Gyldendal (1977) ISBN 82-05-09293-1Side 372, Tore Pryser: Klassen og nasjonen (1935-1946), Arbeiderbevegelsens historie i Norge, bind 4. Tiden (1988)

I 1941-1942 var Lie sentral i kontakten mellom NKP-ledelsen og Osvald-gruppen. I dette illegale arbeidet gikk Lie blant annet under dekknavnene «Asle», «Ottar» og «Viggo Foss».Side 241,242. Asbjørn Sunde: Menn i mørket. Spartacus (2011)

Han deltok i motstandsbevegelsen til han ble arrestert i Vikersund 30. oktober 1942. Han ble utsatt for brutal tortur og plassert på Grini.Side 162. Torgrim Titlestad: I kamp, i krig. Peder Furubotn 1942-1945, Gyldendal (1977) ISBN 82-05-09293-1 Lie ble dømt av rett ledet av Hans Latza og Latza la i dommen til grunn en eldre og opphevet paragraf som ga strengeste straff. Berit Nøkleby skriver at den strenge straffen var politisk motivert fordi Lie var kommunist. Henrettelse ble ledet av Oscar Hans.  Han ble skutt på Trandum 1. mars 1943 sammen med 17 andre kommunister.Side 375, Tore Pryser: Klassen og nasjonen (1935-1946), Arbeiderbevegelsens historie i Norge, bind 4. Tiden (1988)Side 152, Våre Falne bind 3 

Ottar Lie var bror av Ivar Lie, som var sentral i organiseringen av motstandsarbeidet blant flyktningene i Sverige.Side 483, Tore Pryser: Klassen og nasjonen (1935-1946), Arbeiderbevegelsens historie i Norge, bind 4. Tiden (1988)

 Referanser 

Kategori:Norske motstandsfolk under andre verdenskrig
Kategori:Norges Kommunistiske Parti
Kategori:Personer fra Løten kommune
Kategori:Drepte i Trandumskogen